Astfel, cea mai nouă colecție a cunoscutei case de modă include o brățară formată dintr-o clasică rolă de bandă adezivă, ce poate fi achiziționată în mod obișnuit din orice supermarket.
Cu o deosebire, însă: benzile adezive din comerțul destinat marelui public nu au imprimate logo-ul Balenciaga. Prețul de 3.000 de euro cu care se vinde acest accesoriu de brand îl face prohibitiv pentru buzunarele celor mai mulți oameni, scrie Tabu.ro.
Reacțiile pe internet nu s-au lăsat așteptate.
Într-un videoclip TikTok, popularul cont @highsnobiety i-a întrebat pe followeri dacă ar cumpăra noua brățară Balenciaga, indiferent dacă folosesc sau nu banda adezivă în viața de zi cu zi.
Reacțiile acestora au oscilat între umor și consternare.
"Balenciaga tocmai a făcut curățenia anuală în sertarul cu vechituri", a estimat un utilizator al rețelei sociale cu contul @leviss3875, în timp ce un altul, @toni.montana97, crede că "Balenciaga este un experiment social prin care bogaților li se vând nimicuri fără sens".